CELEX: 62011FN0045
Language: hu
Date: 2011-04-14 00:00:00
Title: F-45/11. sz. ügy: 2011. április 14-én benyújtott kereset — ZZ kontra EBB

25.6.2011   
            
            
               HU
            
            
               Az Európai Unió Hivatalos Lapja
            
            
               C 186/35
            
         2011. április 14-én benyújtott kereset — ZZ kontra EBB
   (F-45/11. sz. ügy)
   2011/C 186/66
   Az eljárás nyelve: olasz
   
      Felek
   
   
      Felperes: ZZ (képviselő: L. Isola ügyvéd)
   
      Alperes: Európai Beruházási Bank
   
      A jogvita tárgya és leírása
   
   A felperesre vonatkozó, 2009. évi értékelő jelentés abban a részében történő megsemmisítése, amelyben nem biztosít A, illetve B+ minősítést, és nem javasolja D besorolási osztályba történő előléptetését.
   
      Kereseti kérelmek
   
   
               —
            
            
               A Közszolgálati Törvényszék semmisítse meg a 2010. szeptember 24-én közölt határozatot abban a részében, amelyben a fellebbviteli bizottság — a személyzeti szabályzat 22. cikke és a 2010. március 18-i levél alapján — elutasította a felperes által a 2009. évi értékelő jelentéssel szemben benyújtott fellebbezést;
            
         
               —
            
            
               semmisítse meg a 2009. évi értékelő jelentés értékelésre vonatkozó részét, valamint azt a részét, amelyben nem biztosít A, illetve B+ minősítést, és nem javasolja a felperes D besorolási osztályba történő előléptetését;
            
         
               —
            
            
               semmisítsen meg minden ehhez kapcsolódó, ebből következő, illetve feltételezett intézkedést, köztük mindenesetre mind az értékelésnek az ábécé valamely első betűjével való összefoglalására vonatkozóan a személyzeti igazgatóság által kidolgozott iránymutatásokat, mind pedig a 2010. március 25-i előléptetéseket, mivel — a felettesei által kifejtett és a mai napon megtámadott értékelés tükrében — az EBB nem vette figyelembe a felperest az „E besorolási osztályból D-be történő előléptetésekről” szóló fejezetben;
            
         
               —
            
            
               semmisítse meg a 2010. november 17-és30-i leveleket, amelyekben az EBB elnöke a személyzeti szabályzat 41. cikkében előírt békítési eljárás keretében elutasította, hogy a felperes saját magát képviselhesse, valamint a 2011. január 20-i levelet, amelyben a személyzeti igazgató megtagadta a szakember általi képviselettel összefüggésben felmerült költségeinek megtérítését;
            
         
               —
            
            
               kötelezze az EBB-t a nem vagyoni kár és a vagyoni károk megtérítésére, továbbá a Gabriele Isola ügyvédnek kifizetett díj megtérítésére, a jogvitával összefüggésben felmerült költségek viselésére, valamint a kamatok megfizetésére és az elismert összegek újbóli értékelésére.